เผยชะตาชีวิตข้างหน้า เด็กหญิงถูกทิ้ง หน้าสถานสงเคราะห์ แม่บังเกิดเกล้ากุมอนาคต
จากกรณีหญิงรายหนึ่งนำลูกสาวอายุประมาณ 2 ขวบ ไปทิ้งไว้ที่บ้านพักเด็กและครอบครัวจังหวัดลพบุรี พร้อมกับจดหมายระบุยกให้ดูแลถาวร เพราะไม่สามารถดูแลได้ ตามที่รายงานไปแล้วนั้นโดยวันนี้ (14 ม.ค. 2563) นางชญาณ์พิมพ์ ชินปิติวงษ์ ประธานมูลนิธิบ้านสุขใจ ได้เดินทางมาที่สถานีตำรวจภูธรเมืองลพบุรี เพื่อติดต่อขอรับเด็กหญิงไปเลี้ยงไปเป็นบุตรบุญธรรมล่าสุด ทีมข่าวเจาะประเด็นไทยรัฐออนไลน์ ได้พูดคุยกับ นางสาวผกาวดี อยู่เอม หัวหน้าบ้านพักเด็กและครอบครัวจังหวัดลพบุรี ถึงรายละเอียดในการดูแลเด็กหญิงวัย 2 ขวบ ซึ่งได้รับการเปิดเผยว่า แม้เด็กหญิงจะมีผู้ใหญ่ใจดีมาขออุปการะ แต่ ณ ขณะนี้ เด็กหญิงยังต้องอยู่ในความดูแลของบ้านพักเด็กและครอบครัวจังหวัดลพบุรี เพราะทางเจ้าหน้าที่ต้องฟื้นฟู บำบัด เยียวยาสภาพจิตใจของเด็กหญิงให้ดีเสียก่อนการขอน้องไปรับเลี้ยงเป็นบุตรบุญธรรม ต้องผ่านกระบวนการต่างๆ เสียก่อน เพราะฉะนั้น เราจึงไม่สามารถนำน้องไปให้ใครก็ได้ หัวหน้าบ้านพักเด็กและครอบครัวจังหวัดลพบุรี กล่าวเมื่อถามว่า กระบวนการต่างๆ มีอะไรบ้าง? นางสาวผกาวดี ให้คำตอบว่า การรับเด็กเป็นบุตรบุญธรรมจำเป็นต้องอาศัยหลักเกณฑ์ของกฎหมายควบคู่กับหลักการทางสังคมสงเคราะห์ ซึ่งเป็นขั้นเป็นตอนหลายกระบวนการเมื่อน้องเข้ามาอยู่ในกระบวนการของเราแล้ว เราก็ต้องปรึกษาหารือกับคุณแม่ของน้องก่อนว่า คุณแม่ต้องการฝากน้องไว้กับเราชั่วคราว หรือยกน้องให้กับทางภาครัฐ แต่ก็มิใช่ว่า อยู่ๆ เราจะยกน้องให้ใครก็ได้ เพราะเราต้องหารือกับแม่ของน้องก่อน และผู้ที่มาขอรับน้องไปเป็นบุตรบุญธรรมต้องยื่นเอกสารแสดงความจำนง จากนั้น ทางภาครัฐก็จะเข้าไปตรวจสอบครอบครัวที่จะมารับน้องไปเลี้ยง เพื่อพิจารณาว่าครอบครัวนั้นๆ เป็นอย่างไร สามารถเลี้ยงดูน้องได้หรือไม่ณ เวลานี้ สภาพจิตใจของน้องยังปกติดี ไอคิวปกติ พัฒนาการการเติบโตสมวัย ซุกซนตามประสาไปตามวัย หัวหน้าบ้านพักเด็กและครอบครัวจังหวัดลพบุรี กล่าวขณะที่ หลักเกณฑ์การขอรับเด็กไปเป็นบุตรบุญธรรมนั้น มีรายละเอียดเบื้องต้น ดังต่อไปนี้ ส่วนคุณสมบัติของผู้ที่มีสิทธิ์รับเด็กหญิงไปเลี้ยง มีรายละเอียดเบื้องต้น ดังต่อไปนี้ 1. ต้องมีอายุไม่ต่ำกว่า 25 ปี (นับตั้งแต่วันเกิด ถึงวันที่ยื่นคำร้อง)2. ต้องมีอายุมากกว่าเด็กที่จะรับเป็นบุตรบุญธรรม ไม่น้อยกว่า 15 ปี3. ต้องเป็นผู้ที่ไม่ต้องห้ามเป็นผู้ปกครองเด็กตามมาตรา 1587 แห่งประมวลกฎหมายแพ่งและพาณิชย์ ได้แก่อ่านพ่อแท้ๆ ก็ไม่พร้อมดูแล เด็ก 2 ขวบถูกทิ้งสถานสงเคราะห์ ตรวจรอยแผลหาที่มาสุดรันทด แม่เขียนจดหมายใส่ถุง ยกลูกสาว 2 ขวบให้สถานสงเคราะห์
จากกรณีหญิงรายหนึ่งนำลูกสาวอายุประมาณ 2 ขวบ ไปทิ้งไว้ที่บ้านพักเด็กและครอบครัวจังหวัดลพบุรี พร้อมกับจดหมายระบุยกให้ดูแลถาวร เพราะไม่สามารถดูแลได้ ตามที่รายงานไปแล้วนั้น
ยกลูกให้สถานสงเคราะห์,ทิ้งลูก,แม่ทิ้งลูก,ข่าววันนี้,ข่าวร้อน,ข่าวทั่วไป